Αυτό το λήμμα αφορά το **τμήμα καλαθοσφαίρισης γυναικών** του Πανσερραϊκού.  Για τον ευρύτερο σύλλογο, δείτε: Μ.Γ.Σ. Πανσερραϊκός.  

Ο **Πανσερραϊκός Μουσικός Γυμναστικός Σύλλογος** είναι ελληνικό αθλητικό σωματείο που δραστηριοποιείται στην πόλη των Σερρών, στην ομώνυμη περιφερειακή ενότητα. Ιδρύθηκε επισήμως στις 31 Μαΐου 1964 αρχικά ως ποδοσφαιρικό σωματειο. Στο έμβλημά του απεικονίζεται ο Λέων της Αμφίπολης, περίφημο επιτύμβιο μνημείο του 4ου αιώνα π.Χ.

Το τμήμα γυναικείας καλαθοσφαίρισης του συλλόγου, το οποίο ξεκίνησε τη λειτουργία του το 1983, διαθέτει νομική μορφή ερασιτεχνικού σωματείου. Έδρα του είναι το Κλειστό Γυμναστήριο του Δ.Α.Κ. Σερρών (γνωστό και ως Κλειστό Κοιλάδας Αγίων Αναργύρων), χωρητικότητας 1.000 θεατών. Διαθέτει τόσο τμήμα ενηλίκων, όσο και τμήματα υποδομής νεαρότερων ηλικιακά αθλητριών. Οι αθλήτριές του αγωνίζονται με χρώματα το κόκκινο και το λευκό.

Ιστορική αναδρομή
-----------------

#### Τα πρώτα χρόνια (1983-1997)

Το τμήμα καλαθοσφαίρισης γυναικών του Πανσερραϊκού δημιουργήθηκε το 1983. Αποτελεί μέλος της Ένωσης Καλαθοσφαιρικών Σωματείων Ανατολικής Μακεδονίας και Θράκης.

Την αγωνιστική περίοδο 1991-92 κατέκτησε το τοπικό Πρωτάθλημα, κερδίζοντας παράλληλα την άνοδό του στη Β' Εθνική Κατηγορία. Η τελευταία ήταν η δεύτερη στην ιεραρχία των Εθνικών Πρωταθλημάτων, μέχρι τη δημιουργία της Α2 Εθνικής το 1997. Ο σερραϊκός σύλλογος την περίοδο 1996-97 τερμάτισε αρκετά υψηλά ώστε να προαχθεί στη νεοσύστατη ανώτερη κατηγορία.

Τόσο την περίοδο 1995-96, όσο και το 1996-97, έλαβε μέρος στις δύο πρώτες διοργανώσεις του Κυπέλλου Ελλάδος, χωρίς να καταφέρει να ξεπεράσει την πρεμιέρα.

#### Τριετία στην Α2 Εθνική (1997-2000)

Την αγωνιστική περίοδο 1997-98, οπότε και διοργανώθηκε για πρώτη φορά Πρωτάθλημα Α2 Εθνικής Κατηγορίας, ο Πανσερραϊκός ήταν η μία από τις 12 ομάδες που συνέθεσαν τον ένα και μοναδικό Όμιλό του. Ο τελικός απολογισμός του συλλόγου ήταν 10 νίκες και 12 ήττες, όσες και η Αγία Παρασκευή. Στην μεταξύ τους ισοβαθμία ο Πανσερραϊκός υπερίσχυσε, κλείνοντας τη χρονιά στην 7η θέση της κατάταξης. Στη διοργάνωση του Κυπέλλου Ελλάδος αγωνίστηκε σε ένα μόλις παιχνίδι, στα πλαίσια της 1ης Αγωνιστικής της Β' Φάσης, όπου και ηττήθηκε εντός έδρας από το Δ.Α.Σ. Άνω Λιοσίων με σκορ 60-62.

Την επόμενη χρονιά, 1998-99, ο Πανσερραϊκός έχασε στις λεπτομέρειες την άνοδο εφόσον ισοβάθμισε στη 2η θέση της τελικής βαθμολογίας με το Δ.Α.Σ. Άνω Λιοσίων, αλλά τερμάτισε 3ος με βάση τα μεταξύ τους αποτελέσματα. Αναλυτικότερα σημείωσε 15 νίκες και 7 ήττες, ενώ στο Πρωτάθλημα της Α2 Εθνικής συμμετείχαν και πάλι 12 ομάδες. Στο θεσμό του Κυπέλλου, ο Πανσερραϊκός συμμετείχε και στις 3 αγωνιστικές της Β' Φάσης. Στην πρώτη νίκησε εντός έδρας τη Δόξα Ρετζικιού με σκορ 87-54, ενώ στη 2η επικράτησε, ξανά στις Σέρρες, απέναντι στη Γλυφάδα με σκορ 65-57. Τελικά αποκλείστηκε κατόπιν εκτός έδρας ήττα από τον Οίακα Ναυπλίου με σκορ 69-66.

Την περίοδο 1999-00 η σερραϊκή ομάδα επέστρεψε στα γήπεδα της Α2 Εθνικής, όπου και συγκέντρωσε 20 νίκες σε 22 αγωνιστικές. Ολοκλήρωσε τις αγωνιστικές της υποχρεώσεις στην κορυφή του τελικού βαθμολογικού πίνακα, συνδυάζοντας τον τίτλο της Πρωταθλήτριας με την άνοδο στην κορυφαία εθνική κατηγορία. Άξια αναφοράς ήταν και η πορεία της ομάδας στο Κύπελλο, στο οποίο κατάφερε να τερματίσει στην 3η θέση. Συγκεκριμένα στην Α' Φάση απέκλεισε τον Πρωτέα Ελευθερίου-Κορδελιού εντός έδρας με σκορ 62-56. Στη Β' Φάση νίκησε διαδοχικά εκτός έδρας την Προποντίδα (46-53) και την Αγία Παρασκευή (43-67). Τη χρονιά αυτή διεξήχθη για πρώτη φορά Final-4, του οποίου η ομάδα ήταν ο άτυπος οικοδεσπότης στις Σέρρες στις 22 και 23 Απριλίου 2000. Στους Ημιτελικούς ηττήθηκε από τον μετέπειτα τροπαιούχο Παναθηναϊκό με σκορ 62-53, αλλά παρηγορήθηκε στο Μικρό Τελικό όπου νίκησε τη Μ.Ε.Ν. Τούμπας με σκορ 80-77.

#### Χρονικό διάστημα μέγιστης ακμής (2000-2005)

Την επόμενη χρονιά, 2000-01, ο Πανσερραϊκός πραγματοποίησε το ντεμπούτο του στην Α1 Εθνική Κατηγορία, εξασφαλίζοντας όχι απλώς την παραμονή του, αλλά και θέση στην κορυφαία πεντάδα. Αναλυτικότερα συγκέντρωσε 11 νίκες και 11 ήττες, χωρίς να παρατηρηθεί ισοβαθμία με άλλη ομάδα, ενώ βρέθηκε στην 5η θέση του τελικού βαθμολογικού πίνακα. Στη διοργάνωση του Κυπέλλου Ελλάδος, ο Πανσερραϊκός ξεκίνησε από τη «Φάση των 16», όπου και κέρδισε εκτός έδρας την Ηλιούπολη με σκορ 67-70. Στη «Φάση των 8» ξεπέρασε και το εμπόδιο του Απόλλωνα Πτολεμαΐδας, εντός έδρας, με τελικό σκορ 66-64. Στη συνέχεια συμμετείχε για δεύτερη συνεχόμενη χρονιά στο Final-4, το οποίο έλαβε χώρα στη Νέα Ιωνία Μαγνησίας στις 24 και 25 Μαρτίου 2001. Στους Ημιτελικούς υπέκυψε στην πίεση του μετέπειτα τροπαιούχου Δ.Α.Σ. Άνω Λιοσίων (71-53). Τελικά κατέλαβε την 3η θέση, παίρνοντας τη νίκη στο Μικρό Τελικό με σκορ 69-66, κατά σύμπτωση και πάλι σε βάρος της Μ.Ε.Ν. Τούμπας.

Την αγωνιστική περίοδο 2001-02 η ομάδα των Σερρών αποτέλεσε εκ νέου τη μία από τις 12 που συνέθεσαν το δυναμικό της Α1 Εθνικής. Ο τελικός απολογισμός της χρονιάς ήταν 11 νίκες και 9 ήττες (μία ομάδα αποχώρησε στην πορεία), ίδιος με εκείνον του Απόλλωνα Πτολεμαΐδας. Ο Πανσερραϊκός μειονεκτούσε στα μεταξύ τους αποτελέσματα και τερμάτισε χαμηλότερα από τους δύο, στην 6η θέση της τελικής κατάταξης. Σε ό,τι αφορά το Κύπελλο, η παρουσία του ήταν μετριοπαθέστερη εκείνης των προηγούμενων ετών, εφόσον αποκλείστηκε στο πρώτο του παιχνίδι για τη «Φάση των 16» από το Δ.Α.Σ. Άνω Λιοσίων με σκορ 64-68. Καθήκοντα πρώτου προπονητή την περίοδο αυτή διατήρησε ο Νίκος Ιλανίδης.

Το επόμενο φθινόπωρο ο Πανσερραϊκός επέστρεψε στα γήπεδα της Α1 Εθνικής για την περίοδο 2002-03. Η συγκομιδή του ήταν ανάλογη της προηγούμενης χρονιάς, 10 νίκες και 12 ήττες, εξαιτίας όμως μιας τετραπλής ισοβαθμίας στο δεύτερο μισό του τελικού βαθμολογικού πίνακα «βύθισε» την ομάδα στη 10η θέση (σε σύνολο 12 πάντα). Οι άλλες εμπλεκόμενες ομάδες ήταν οι Εσπερίδες Καλλιθέας, Μέγας Αλέξανδρος Θεσσαλονίκης και Ακαδημία Ηλιούπολης και όλες βρέθηκαν σε υψηλότερες θέσεις. Στο Κύπελλο Ελλάδος ο Πανσερραϊκός ξεκίνησε από τη «Φάση των 16» γνωρίζοντας άμεσα τον αποκλεισμό από το Σπόρτιγκ με σκορ 63-59. Προπονητής της ομάδας την περίοδο αυτή ήταν ο Στέργιος Ποργιόπουλος.

Την επόμενη χρονιά, 2003-04, οι ομάδες της Α1 Εθνικής αυξήθηκαν σε 14 στο σύνολο, ανεβάζοντας το δείκτη δυσκολίας του Πρωταθλήματος. Στο πλαίσιο αυτό ο Πανσερραϊκός συγκέντρωσε 10 νίκες και 16 ήττες, τερματίζοντας πάνω από τη ζώνη του υποβιβασμού και συγκεκριμένα στη 10η θέση. Στη διοργάνωση του Κυπέλλου ξεπέρασε αρχικά το εμπόδιο του Μεγάλου Αλεξάνδρου με εντός έδρας νίκη 79-65. Στη συνέχεια, όμως, ηττήθηκε εκτός έδρας στη «Φάση των 8» από το Δ.Α.Σ. Άνω Λιοσίων με σκορ 71-67 με συνέπεια να αποκλειστεί. Την χρονιά αυτή την τεχνική ηγεσία της ομάδας είχε ο Γιάννης Τσίμπης.

Ο κύκλος του Πανσερραϊκού στην Α1 Εθνική ολοκληρώθηκε μετά την λήξη της περιόδου 2004-05 στη διάρκεια της οποίας παρουσίασε κακό αγωνιστικό πρόσωπο. Το αποτέλεσμα της προσπάθειάς του ήταν καμία νίκη σε 26 αγωνιστικές, η κατάληψη της 14ης και τελευταίας θέσης στη βαθμολογική κατάταξη και, κατ' επέκταση, ο υποβιβασμός στην Α2 Εθνική. Σύντομη ήταν και η πορεία της ομάδας στο Κύπελλο, η οποία ξεκίνησε και τελείωσε στη «Φάση των 16», όπου ηττήθηκε εκτός έδρας από τον Απόλλωνα Πτολεμαΐδας με σκορ 76-58.

#### Περίοδος αδράνειας (2005-2012)

Την επόμενη χρονιά, 2005-06, η ομάδα δηλώθηκε κανονικά τόσο στο Πρωτάθλημα της Α2 Εθνικής Κατηγορίας όσο και στο Κύπελλο Ελλάδος. Ωστόσο, αποσύρθηκε πριν την έναρξη της αγωνιστικής δράσης και τελικά περιέπεσε σε αδράνεια.

Μέχρι το καλοκαίρι του 2012 ο Πανσερραϊκός δεν συμμετείχε σε κανένα Πρωτάθλημα με γυναικεία ομάδα, παρά μόνο στα τοπικά Πρωταθλήματα νεαρότερων σε ηλικία κοριτσιών.

#### Επάνοδος στα τοπικά Πρωταθλήματα (2012-2016)

Την αγωνιστική περίοδο 2012-13 η ομάδα του Πανσερραϊκού έκανε την επιστροφή της στο τοπικό Πρωτάθλημα της Ε.ΚΑ.Σ. Ανατολικής Μακεδονίας και Θράκης. Το Πρωτάθλημα αυτό τα τελευταία χρόνια φιλοξενεί ελάχιστες ομάδες, με αποτέλεσμα να μην είναι ιδιαίτερα ανταγωνιστικό. Τη συγκεκριμένη περίοδο διαγωνίστηκαν 4 ομάδες, με τον Πανσερραϊκό να τερματίζει 2ος στην κατάταξη με 4 νίκες και 2 ήττες.

Την επόμενη χρονιά, 2013-14, οι ομάδες αυξήθηκαν σε 5 στον αριθμό. Ο Πανσερραϊκός συγκέντρωσε 2 νίκες, 5 ήττες και 1 μηδενισμό. Σαν αποτέλεσμα βρέθηκε στην τελευταία θέση της τελικής κατάταξης.

Την περίοδο 2014-15 ο Πανσερραϊκός ολοκλήρωσε τις αγωνιστικές του υποχρεώσεις στη 2η θέση της βαθμολογίας, σε σύνολο 4 ομάδων. Αυτή πρόεκυψε πετυχαίνοντας 4 νίκες, 1 ήττα και 1 μηδενισμό.

Την επόμενη χρονιά, 2015-16, συμμετοχή στο Πρωτάθλημα δήλωσαν 8 ομάδες, οι οποίες μοιράστηκαν σε δύο Ομίλους. Ο Πανσερραϊκός τερμάτισε στην κορυφή του Α' Ομίλου, αήττητος σε 6 αγώνες. Μετά την ολοκλήρωση της Β' Φάσης, όπου συμμετείχαν 6 ομάδες, ο Πανσερραϊκός τερμάτισε οριστικά στη 2η θέση, επιλέγοντας να απέχει από τον τελευταίο του αγώνα.

#### Επιστροφή στις εθνικές κατηγορίες (2017-σήμερα)

Την αγωνιστική περίοδο 2016-17 στο Πρωτάθλημα Ανατολικής Μακεδονίας και Θράκης έλαβαν μέρος 7 ομάδες. Παραμένοντας αήττητος σε 10 παιχνίδια (4 στην Α' και 6 στη Β' Φάση), ο Πανσερραϊκός αναδείχθηκε Πρωταθλητής, 25 χρόνια μετά την πρώτη του φορά. Τον Ιούνιο έλαβε μέρος στο Ειδικό Πρωτάθλημα Ανόδου στην Α2 Εθνική Κατηγορία, το οποίο διεξάγεται μεταξύ των πρωταθλητριών ομάδων όλων των Ενώσεων της Βόρειας Ελλάδας. Εκεί αντιμετώπισε τον Απόλλωνα Καρδίτσας, την Α.Γ.Ε. Πιερίας, τον Απόλλωνα Πτολεμαΐδας, τα Νέα Μουδανιά και τη Σχερία Κέρκυρας. Διευρύνοντας το αήττητο σερί του, ο σύλλογος των Σερρών τερμάτισε πρώτος στο τουρνουά, λαμβάνοντας το δικαίωμα επιστροφής στις εθνικές κατηγορίες μετά από 12 χρόνια απουσίας.

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1992-93 | 2 | Β' Εθνική |  ? | - |  ? | - | - |  ? | - | - | - | - | - |
| 1993-94 | 2 | Β' Εθνική |  ? | - |  ? | - | - |  ? | - | - | - | - | - |
| 1994-95 | 2 | Β' Εθνική |  ? | - |  ? | - | - |  ? | - | - | - | - | - |
| 1995-96 | 2 | Β' Εθνική |  ? | - |  ? | - | - |  ? | 1η - Α' Φάσης | 1 | - | - | - |
| 1996-97 | 2 | Β' Εθνική | 4 | - |  ? | - | - |  ? | 1η - Α' Φάσης | 1 | - | - | - |
| 1997-98 | 2 | Α2 Εθνική | 7 | - | 10-12 | - | - |  ? | 1η - Β' Φάσης | 1 | - | - | - |
| 1998-99 | 2 | Α2 Εθνική | 3 | - | 15-7 | - | - |  ? | 3η - Β' Φάσης | 3 | - | - | - |
| 1999-00 | 2 | Α2 Εθνική | 1 | - | 20-2 | - | - |  ? | 3η θέση | 5 | - | - | - |
| 2000-01 | 1 | Α1 Εθνική | 5 | - | 11-11 | - | - |  ? | 3η θέση | 4 | - | - | - |
| 2001-02 | 1 | Α1 Εθνική | 6 | - | 11-9 | - | - | Goulsa Akagia | Φάση των 16 | 1 | - | - | - |
| 2002-03 | 1 | Α1 Εθνική | 10 | - | 10-12 | - | - | Γκιντγκάνα Σλάτσεβα | Φάση των 16 | 1 | - | - | - |
| 2003-04 | 1 | Α1 Εθνική | 10 | - | 10-16 | - | - | Αγγελική Τοκμάκη | Φάση των 8 | 2 | - | - | - |
| 2004-05 | 1 | Α1 Εθνική | 14 | - | 0-26 | - | - |  ? | Φάση των 16 | 1 | - | - | - |

Πρόσωπα
-------

**Διακεκριμένες καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Λίτσα Κουντουρά |
|  | Βαρδάκη Ευθυμία |
|  | Ζωή Γιαννουζάκου |
|  | Ειρήνη Γκίζη |
|  | Βιβή Διαβολεμένου |
|  | Δήμητρα Δόλωμα |
|  | Αρχόντω Ζαφειρίου |
|  | Μαρίνα Καββαδία |
|  | Ελένη Κινάλη |
|  | Λίτσα Κουντουρά |
|  | Λένια Κουτούση |
|  | Χρυσούλα Λιθάρη |
|  | Αφεντούλα Μαγαλιού |
|  | Αναστασία Μάλλου |
|  | Θάλεια Μαραγκού |
|  | Κατερίνα Μπακιρτζίδου |
|  | Μαρίνα-Κυριακή Μπακιρτζίδου |
|  | Δώρα Παντέλη |
|  | Μαρία Παπαγεωργίου |
|  | Λία Πελτέκη |
|  | Νεκταρία Πιτσιάβα |
|  | Χρυσή Πολυμένη |
|  | Παρασκευή Σαμουλαδά |
|  | Άννα Σπυριδοπούλου |
|  | Σουσάνα Συμεωνίδου |
|  | Κατερίνα Τερέζη |
|  | Αγγέλα Τοκμάκη |
|  | Χρυσούλα Τσανοπούλου |
|  | Αφροδίτη Τσάντα |
|  | Δήμητρα Χαβαλέ |
|  | Τζούλι Χατζηγωγίδου |
|  | Στρατονίκη Χωλοπούλου |
|  | Σωτηρία Χωματίδου |

 | 

| Εθν | Ονοματεπώνυμο |
| --- | --- |
|  | Χουάνα-Ντρεμίτσε Μπράουν |
|  | Στέφανι-Λορέν Κρος |
|  | Έμπονι-Ντον Τάννερ |
|  | Γεργάνα-Ντανόβα Σλάβτσεβα |
|  | Γκιουλσάχ Ακκαγιά |
|  | Αρτσού Οζιγίτ |
| ? | Ταβάνα-Λασόουν Αλχαλίμ |
| ? | Κετχερίνα Χύσα |

 |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Νίκος Ιλανίδης |  |
|  | Στέργιος Ποργιόπουλος |  |
|  | Γιάννης Τσίμπης |  |
|  | Κώστας Μάρκου | 2013 - Αυγ 2017 |
|  | Κώστας Δώδος | Αυγ 2017 - |

 |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2017-18, ο Πανσερραϊκός Μ.Γ.Σ. λαμβάνει μέρος στο Πρωτάθλημα της Α2 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης και ειδικότερα στον Όμιλο Βορρά.

Στο θεσμό του Κυπέλλου Ελλάδος ο σύλλογος αντιμετώπισε στην 1η Αγωνιστική της Α' Φάσης τη Σταυρούπολη, την οποίο και νίκησε εντός έδρας με σκορ 60-36. Στον επόμενο αγώνα αναδείχθηκε ξανά νικητής, αυτή τη φορά απέναντι στον Απόλλωνα Καλαμαριάς, με σκορ 48-34.

Έδρα του συλλόγου είναι το Κλειστό Γυμναστήριο του Δ.Α.Κ. Σερρών (γνωστό και ως Κλειστό Κοιλάδας Αγίων Αναργύρων), χωρητικότητας 1.000 θεατών. Πρόεδρος του διοικητικού συμβουλίου είναι ο Βασίλης Χατζημιχαηλίδης, έφορος ο Νίκος Τατιτζικίδης, γενικός αρχηγός ο Χρήστος Παπαδόπουλος και Υπεύθυνη Τμήμοτος η Χρύσα Αγγελάκη. Την πεντάδα της επιτροπής κλείνουν οι Ηλίας Βλαχβέης και Δημήτρης Γιαννάκης. Καθήκοντα πρώτου προπονητή διατηρεί από τον Αύγουστο του 2017 ο Κώτσας Δώδος. Το ρόστερ του Πανσερραϊκού για την αγωνιστική περίοδο 2016-2017 για την αγωνιστική περίοδο συνθέτουν οι παρακάτω αθλήτριες:

  


|  Πανσερραϊκός Μ.Γ.Σ. - Roster 2017-18 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Βλαχμπέη, Μαριάνθη |  |  |  |
|  |  | Γιαουρτάκη, Κρίστα |  |  |  |
|  |  | Γκανάτσιου, Βάνα |  |  |  |
|  |  | Κίναλη, Ελένη |  |  |  |
|  |  | Κουζάλη, Κωνσταντίνα |  |  |  |
|  |  | Κουτούση, Λένια |  |  |  |
|  |  | Μανάφη |  |  |  |
|  |  | Μηλιούδη, Βίκυ |  |  |  |
|  |  | Μουζά |  |  |  |
|  |  | Μπακιρτζίδου, Μαρίνα |  |  |  |
|  |  | Νασιάκου, Μιχαέλα |  |  |  |
|  |  | Παπούδα, Νατάσα |  |  |  |
|  |  | Πελτέκη, Ευαγγελία |  |  |  |
|  |  | Πίππα, Κική |  |  |  |
|  |  | Πιτσιάβα, Νεκταρία |  |  |  |
|  |  | Πλεύρη, Μαρία |  |  |  |
|  |  | Σιάκκα, Χρύσα |  |  |  |
|  |  | Σιδερίδου, Αναστασία |  |  |  |
|  |  | Τσάντα, Αφροδίτη |  |  |  |
|  |  | Χύσα, Κατερίνα |  |  |  |
|  |  | Χωλοπούλου, Νίκη |  |  |  |

|  |
| --- |
| Προπονητής: Κώστας Δώδος  |
|  |
| *Ενημέρωση: 1 Οκτωβρίου 2017* |

Παραπομπές
----------

1. ↑  «Οι «λιονταρίνες» γιόρτασαν την άνοδο στην Α2 με φιλικό κόντρα στον Π.Α.Ο.Κ.», άρθρο στον ιστότοπο της εφημερίδας «Ανεξάρτητος», 10 Σεπτεμβρίου 2017.
2. ↑  «Μια οικογένεια οι «λιονταρίνες»», άρθρο στον ιστότοπο SerresBasket.gr, 22 Σεπτεμβρίου 2017.
3. 1 2  Κλειστό Γυμναστήριο Δ.Α.Κ. Σερρών Αρχειοθετήθηκε 2016-03-20 στο Wayback Machine. πληροφορίες στον ιστότοπο Gipeda.gr.
4. ↑  Περιοδικό «Ματιές στα σπορ», τεύχος Ιανουαρίου 1999.
5. ↑  Περιοδικό «Ματιές στα σπορ», τεύχος Ιανουαρίου 2000.
6. ↑  «Βαθμολογία Πρωταθλήματος Α2 Εθνικής Κατηγορίας Γυναικών 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2  «Η ιστορία των τελικών Κυπέλλου Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Βαθμολογία Πρωταθλήματος Α1 Εθνικής Κατηγορίας Γυναικών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Βαθμολογία Πρωταθλήματος Α1 Εθνικής Κατηγορίας Γυναικών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
10. ↑  «Βαθμολογία Πρωταθλήματος Α1 Εθνικής Κατηγορίας Γυναικών 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «Βαθμολογία Πρωταθλήματος Α1 Εθνικής Κατηγορίας Γυναικών 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Βαθμολογία Πρωταθλήματος Γυναικών 2012-2013», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
13. ↑  «Βαθμολογία Πρωταθλήματος Γυναικών 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
14. ↑  «Βαθμολογία Πρωταθλήματος Γυναικών 2014-2015», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
15. ↑  «Βαθμολογία Πρωταθλήματος Γυναικών 2015-2016», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
16. ↑  «Αποτελέσματα ΕΚΑΣΑΜΑΘ: Πρωταθλήτρια η Ασπίδα Ξάνθης!», άρθρο στον ιστότοπο WePlayBall.gr, 6 Ιουνίου 2016.
17. ↑  «Πρωτάθλημα Γυναικών Ε.ΚΑ.Σ.Α.ΜΑ.Θ.: Ολοκληρώθηκε η Α' Φάση», άρθρο στον ιστότοπο Kavala-sports.gr, 4 Φεβρουαρίου 2017.
18. ↑  «Πρωτάθλημα Γυναικών Ε.ΚΑ.Σ.Α.ΜΑ.Θ.: Φινάλε με νίκη και μηδενισμό», άρθρο στον ιστότοπο Kavala-sports.gr, 14 Μαΐου 2017.
19. ↑  «Πρόγραμμα των Μπαράζ για την Άνοδο στην Α2 Μπάσκετ Γυναικών» Αρχειοθετήθηκε 2017-07-25 στο Wayback Machine. ανάρτηση στον επίσημο ιστότοπο του συλλόγου, Ιούνιος 2017.
20. ↑  «Ειδικό πρωτάθλημα ανόδου στην Α2 γυναικών (2ος όμιλος) – Αήττητος ο Πανσερραϊκός» Αρχειοθετήθηκε 2018-09-14 στο Wayback Machine. ανάρτηση στον επίσημο ιστότοπο της Ελληνικής Ομοσπονδίας Καλαθοσφαίρισης, 25 Ιουνίου 2017.
21. ↑  «Σ’ένα δεκάλεπτο οι «λιονταρίνες» του ΜΓΣ Πανσερραϊκός «κατασπάραξαν» τον ΕΟ Σταυρούπολης», άρθρο στον ιστότοπο της εφημερίδας «Ανεξάρτητος».gr, 17 Σεπτεμβρίου 2017.
22. ↑  «Τα αποτελέσματα της 1ης αγωνιστικής του Κυπέλλου Γυναικών», άρθρο στον ιστότοπο Sport24.gr, 17 Σεπτεμβρίου 2017.
23. ↑  «Πρόκριση στην επόμενη φάση του κυπέλλου Ελλάδας γυναικών για τον Πανσερραϊκό», άρθρο στον ιστότοπο Tsiotras.blogspot.gr, 1 Οκτωβρίου 2017.
24. ↑  ««Ζευγάρωσε» τις επιτυχίες στο Κύπελλο», άρθρο στον ιστότοπο SerresBasket.gr, 1 Οκτωβρίου 2017.
25. ↑  «Διοίκηση» Αρχειοθετήθηκε 2017-11-29 στο Wayback Machine. πληροφορίες στον επίσημο ιστότοπο του συλλόγου.
26. ↑  «Οι αρμοδιότητες των στελεχών του Πανσερραϊκού», άρθρο στον ιστότοπο SerresBasket.gr, 9 Αυγούστου 2017.
27. ↑  ««Άσπρος καπνός» και Δώδος στον Πανσερραϊκό!», άρθρο στον ιστότοπο SerresBasket.gr, 7 Αυγούστου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Μ.Γ.Σ. Πανσερραϊκός, επίσημος ιστότοπος του (ερασιτέχνη) συλλόγου.
* Μ.Γ.Σ. Πανσερραϊκός (ερασιτέχνης), επίσημος λογαριασμός στο Facebook.
* Κλειστό Γυμναστήριο Δ.Α.Κ. Σερρών Αρχειοθετήθηκε 2016-03-20 στο Wayback Machine. πληροφορίες στον ιστότοπο Gipeda.gr.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Μ.Γ.Σ. Πανσερραϊκός |
| --- |
|  |
| Ομαδικά τμήματα | 
Ποδόσφαιρο  · Μπάσκετ (Ανδρών)  · Μπάσκετ (Γυναικών)  · Χάντμπολ  · Πόλο  · Βόλεϊ  · Χόκεϊ επί πάγου |
|  |
| Υγρός στίβος | 
Κολύμβηση  · Συγχρονισμένη κολύμβηση  · Τεχνική κολύμβηση |
|  |
| Έδρες τμημάτων | 
Δημοτικό Γήπεδο Σερρών  · Κλειστό Γυμναστήριο Κοιλάδας |
|  |
| Αθλητές | 
Ποδοσφαιριστές · Καλαθοσφαιριστές |
|  |
| Προπονητές | 
Ποδοσφαίρου · Μπάσκετ |
|  |
| Πρόσωπα | 
Παναγιώτης Κελεσίδης · Σάκης Αναστασιάδης |
|  |
| Διάφορα | 
Σέρρες · Λέων της Αμφίπολης |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 1ος Όμιλος Βορρά | 
* Αναγέννηση Νέου Ρυσίου
* Απόλλων Καλαμαριάς
* Απόλλων Πτολεμαΐδας
* Αργοναύτες Αγρινίου
* Άρης Θεσσαλονίκης
* Ιωάννινα (Σ.Κ.)
* Λασσάνης Κοζάνης
* Ολύμπια Λάρισας
* Χ.Α.Ν.Θ.
 |  |
|  |
| 2ος Όμιλος Βορρά | 
* Ασπίδα Ξάνθης
* Ηρακλής Θεσσαλονίκης
* Νεάπολη
* Πάνθηρες Καβάλας
* Πανόραμα
* Πανσερραϊκός
* Πιερικός Αρχέλαος
* Πιερία
* Πυλαία
 |
|  |
| 1ος Όμιλος Νότου | 
* Αθηναϊκός Βύρωνος
* Άμιλλα Περιστερίου
* Αμύντας Υμηττού
* Άρις Καλαμάτας
* Ατρόμητος Πειραιώς - Ηρακλής
* Δαναοί Άργους
* Πανιώνιος Σμύρνης
* Πορφύρας Φρεαττύδος
* Προμηθέας Πατρών
 |
|  |
| 2ος Όμιλος Νότου | 
* Αγία Παρασκευή
* Α.Ε.Κ. Περιστερίου
* Αιγέας Χίου
* Ιωνικός Νέας Φιλαδέλφειας
* Κρόνος Αγίου Δημητρίου
* Μελίσσια
* Τερψιθέα Γλυφάδας
* Φοίνιξ Πειραιώς
 |

 |